Cătălin Cîrstoiu a subliniat că nu există "niciun fel de posibilitate" ca el să renunță la candidatură. Candidatul PNL-PSD spune că va merge mai departe în cursa pentru Primăria Capitalei.
Cătălin Cîrstoiu spune că va merge mai departe în cursa pentru Primăria Capitalei
Candidatul celor două formațiuni susține că vrea să facă "ordine" atât în "haosul zilei", cât și în Capitală.
"E o candidatură a celor două mari partide, PSD şi PNL, şi este o candidatură solidă, e o candidatură matură, o candidatură prin care eu vreau să fac ordine în Capitală. Şi ca să fac ordine şi în haosul zilei: nu, nu există niciun fel de posibilitate, discuţie, gând, idee sau ce vreţi dumneavoastră; eu voi candida mai departe, fiind candidatul coaliţiei PSD-PNL", a declarat Cătălin Cîrstoiu la TVR Info.
El a fost rugat și să comenteze apariția informațiilor potrivit cărora s-ar retrage din cursa electorală. Astfel, a susținut că este "perceput ca un potenţial risc" pentru doritorii acestei poziții.
Candidatul a amintit și de un rival care a făcut plângeri penale pe la DNA "de spaimă" și "fără niciun fel de motivaţie".
"Am văzut astăzi un candidat care făcea plângeri penale pe la DNA; împotriva mea, de spaimă, fără niciun fel de motivaţie, am mai văzut un posibil candidat care dispare două săptămâni să conceapă ceva. Mie mi-e clar un singur lucru: eu am pornit o luptă, iar acest război este un război ca să facem ordine în Capitală, eu fiind un candidat serios. Niciodată n-am intrat într-o luptă decât cu gândul că voi câştiga, nu cu gândul că voi abandona, asta e o atitudine defensivă. Deci aş vrea să punem punct oricăror speculaţii legat de faptul că nu voi continua această luptă", a mai spus Cîrstoiu.
Candidatul a comentat și cifrele din sondaje
Cu altă ocazie, candidatul a comentat și cifrele din sondaje. El este încrezător în șansele sale la alegeri, în ciuda cifrelor din primele sondaje apărute după anunțarea candidaturii sale.
Cîrstoiu a subliniat că intrarea sa în cursa electorală a fost motivată de dorința de a aduce stabilitate și schimbare în București. Deși rezultatele sondajelor sunt importante, candidatul consideră că votul cetățenilor este determinant și crede în capacitatea sa de a-și transmite mesajul de schimbare.
În ciuda poziției sale în sondaje, Cîrstoiu se declară extrem de mulțumit de progresul înregistrat în ultima săptămână.
A promis și că va continua să lupte pentru Capitală. El consideră că mesajul său pentru un București mai bun este esențial și că trebuie să fie transmis cu sinceritate și încredere.
Despre contracandidați, Cătălin Cîrstoiu consideră că ceea ce contează cu adevărat este mesajul și viziunea fiecărui candidat pentru oraș, nu acțiunile celorlalți competitori.
Cîrstoiu și-a încheiat mesajul prin a spune că are încredere în ideile și proiectele alianței PSD-PNL pentru București